Depoter bygget fram til midten av 1900-tallet var gjerne bygget i murstein. I motsetning til andre militære bygninger kan depoter ofte kjennes igjen på mange store doble dører, og forskjellige former for heiseanordninger for å frakte materiell. Unntaket er såkalte krutthus, depoter for svartkrutt. Disse har gjerne bare én enkelt dør og ingen vinduer. I land der det er mulig, vil større depoter ofte ligge i umiddelbar nærhet av kanaler. Det gamle hoveddepotet i København er bygget i en firkant rundt et 6000 m² stort utgravet havnebasseng.